EMC เตรียมจ่ายเงินค่าซื้อหุ้น “อิมพีเรียลแลนด์” มูลค่า 278.80 ลบ.ในเดือนนี้
EMC เตรียมจ่ายเงินค่าซื้อหุ้น "อิมพีเรียลแลนด์" ในโครงการ “Station One @ China Town” มูลค่า 278.80 ลบ. ภายในเดือนต.ค.นี้

6 ต.ค. 2559

บริษัท อีเอ็มซี จำกัด (มหาชน) หรือ EMC ระบุว่า ความคืบหน้าการเข้าซื้อหุ้นบริษัท อิมพีเรียล แลนด์ จำกัด (IMP) จาก บริษัท เอื้อวิทยา จำกัด (มหาชน) หรือ UWC ซึ่งทำให้บริษัทได้มาซึ่งทรัพย์สินของ IMP คือ โครงการ Station One @ China Town นั้น ที่ประชุมคณะกรรมการบริษัทวานนี้ (5 ต.ค.) อนุมัติให้ชำระเงินค่าซื้อหุ้นดังกล่าวจำนวน 278.80 ล้านบาทภายในเดือนต.ค.59
โดยจะชำระค่าซื้อหุ้น IMP จำนวน 134.80 ล้านบาท เป็นเช็ค ขณะที่การชำระค่าสิทธิเรียกร้องภาระหนี้และดอกเบี้ย จำนวน 144 ล้านบาท จะชำระในรูปของตั๋วสัญญาใช้เงินจำนวน 36 ล้านบาท จำนวน 4 ครั้ง ได้แก่ กำหนดชำระ 30 วัน หลังชำระค่าซื้อหุ้น IMP ,กำหนดชำระ 60 วัน หลังชำระค่าซื้อหุ้น IMP , กำหนดชำระ 90 วัน หลังชำระค่าซื้อหุ้น IMP และกำหนดชำระ 120 วัน หลังชำระค่าซื้อหุ้น IMP 